CELEX: 32017D0681
Language: el
Date: 2017-03-29 00:00:00
Title: Αποφαση (ΚΕΠΠΑ) 2017/681 της Επιτροπής Πολιτικής και Ασφάλειας, της 29ης Μαρτίου 2017, σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της Eunavfor MED) και την κατάργηση της απόφασης (ΚΕΠΠΑ) 2016/1079 (EUNAVFOR MED/1/2017)

11.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/18
            
         ΑΠΟΦΑΣΗ (ΚΕΠΠΑ) 2017/681 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 29ης Μαρτίου 2017
   σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της Eunavfor MED) και την κατάργηση της απόφασης (ΚΕΠΠΑ) 2016/1079 (EUNAVFOR MED/1/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
   Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της Eunavfor MED) (1) και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 1 της απόφασης (ΚΕΠΠΑ) 2015/778, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις σχετικά με τον διορισμό του διοικητή δυνάμεων της ΕΕ για την επιχείρηση SOPHIA της Eunavfor MED («διοικητής δυνάμεων της ΕΕ»).
            
         
               (2)
            
            
               Στις 23 Ιουνίου 2016, η ΕΠΑ εξέδωσε την απόφαση (ΚΕΠΠΑ) 2016/1079 (2), με την οποία ο υποναύαρχος Giuseppe BERUTTI BERGOTTO διορίστηκε διοικητής δυνάμεων της ΕΕ.
            
         
               (3)
            
            
               Ο διοικητής επιχείρησης της ΕΕ εισηγήθηκε τον διορισμό του υποναύαρχου (LH) Andrea ROMANI ως νέου διοικητή δυνάμεων της ΕΕ σε αντικατάσταση του υποναύαρχου Giuseppe BERUTTI BERGOTTO από τις 4 Απριλίου 2017.
            
         
               (4)
            
            
               Η Στρατιωτική Επιτροπή της ΕΕ υποστηρίζει την εν λόγω εισήγηση.
            
         
               (5)
            
            
               Συνεπώς, η απόφαση (ΚΕΠΠΑ) 2016/1079 θα πρέπει να καταργηθεί.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος (LH) Andrea ROMANI διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της Eunavfor MED) από τις 4 Απριλίου 2017.
   Άρθρο 2
   Η απόφαση (ΚΕΠΠΑ) 2016/1079 καταργείται από 4ης Απριλίου 2017.
   Άρθρο 3
   Η παρούσα απόφαση αρχίζει να ισχύει στις 4 Απριλίου 2017.
   
      Βρυξέλλες, 29 Μαρτίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 122 της 19.5.2015, σ. 31.
   
      (2)  Απόφαση (ΚΕΠΠΑ) 2016/1079 της Επιτροπής Πολιτικής και Ασφάλειας, της 23ης Ιουνίου 2016, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) και την κατάργηση της απόφασης EUNAVFOR MED/1/2015 (EUNAVFOR MED/2/2016) (ΕΕ L 179 της 5.7.2016, σ. 31).